**ΝΑΥΤΙΚΟΣ ΑΘΛΗΤΙΚΟΣ ΟΜΙΛΟΣ ΒΟΥΛΑΣ**

**«24ο ΚΥΠΕΛΛΟ ΑΝΟΙΞΗΣ»**

**ΠΑΤΡΟΚΛΟΣ 2018**

**ΠΑΡΑΚΤΙΑ ΔΙΑΔΡΟΜΗ 2018**

**ΚΕΑ 2018**

**02 - 10 Ιουνίου 2018**

**ΠΡΟΚΗΡΥΞΗ ΑΓΩΝΩΝ**

**1. ΟΡΓΑΝΩΤΙΚΗ ΑΡΧΗ**

Ο Ναυτικός Αθλητικός Όμιλος Βούλας προκηρύσσει το 24o ΚΥΠΕΛΛΟ ΑΝΟΙΞΗΣ για σκάφη ORCi, ORC Club και IRC που περιλαμβάνει τους αγώνες:

* ΠΑΤΡΟΚΛΟΣ 2018 το Σάββατο 2 Ιουνίου 2018
* ΠΑΡΑΚΤΙΑ ΔΙΑΔΡΟΜΗ 2018 την Κυριακή 3 Ιουνίου 2018
* ΚΕΑ 2018, από Παρασκευή 8 Ιουνίου μέχρι και την Κυριακή 10 Ιουνίου 2018.

**2. ΚΑΝΟΝΕΣ**

Οι αγώνες θα διεξαχθούν σύμφωνα με τους παρακάτω κανόνες και κανονισμούς όπως αυτοί ισχύουν την περίοδο διεξαγωγής της διοργάνωσης με τις τυχόν προσθήκες τους και τροποποιήσεις:

2.1. Οι Κανόνες και Κανονισμοί όπως αυτοί ορίζονται στους Διεθνείς Κανόνες Ιστιοδρομιών της World Sailing 2017 – 2020 (RRS).

2.2. Οι Kανόνες Eξοπλισμού Ιστιοπλοΐας της World Sailing 2017 – 2020 (Equipment Rules of Sailing, ERS).

2.3. Ο Ειδικός Kανονισμός Aσφαλείας για αγώνες Ιστιοπλοΐας Ανοικτής Θαλάσσης της World Sailing 2018 - 2019 (World Sailing Offshore Special Regulations).

Ο αγώνας ΚΕΑ 2018 κατατάσσεται στην κατηγορία 3 του κανονισμού με προσθήκη life raft, ενώ οι αγώνες ΠΑΤΡΟΚΛΟΣ 2018 και ΠΑΡΑΚΤΙΑ ΔΙΑΔΡΟΜΗ 2018 κατατάσσονται στην κατηγορία 4.

Τα σκάφη πρέπει να είναι εφοδιασμένα με συσκευή VHF, με δυνατότητα επικοινωνίας πλην των υποχρεωτικών και στα κανάλια 68 ,69,71 και 72.

2.4. Ο Κανονισμός IMS

2.5. Οι Κανόνες & Κανονισμοί 2018 του ORC για σκάφη ORCi & ORC Club.

2.6. Ο Κανόνας IRC 2018.

2.7. Ο Διεθνής Κανονισμός Αποφυγής Συγκρούσεων στην Θάλασσα με τις τροποποιήσεις του. Ο κανονισμός αυτός αντικαθιστά τους κανόνες του μέρους 2 των Κανονισμών *ΚΥΠΕΛΛΟ ΑΝΟΙΞΗΣ 2018 – ΠΡΟΚΗΡΥΞΗ 2* Αγώνων Ιστιοπλοΐας (RRS) της World Sailing από την δύση μέχρι την ανατολή του ηλίου.

2.8. Οι Διατάξεις Εθνικής Αρχής της ΕΙΟ

2.9. Οι Ειδικές Διατάξεις της ΕΑΘ/ΕΙΟ για αγώνες Ανοικτής Θαλάσσης 2018.

2.10. Η παρούσα προκήρυξη των αγώνων, οι Οδηγίες Πλου και οι τυχόν τροποποιήσεις τους. Σε περίπτωση αντίφασης υπερισχύουν οι Οδηγίες Πλου (Τροποποίηση RRS 63.7).

2.11. Οι Κανόνες Αγώνων Ιστιοπλοΐας (RRS) τροποποιούνται ως εξής:

RRS 62.1.a (Αίτηση για αποκατάσταση), RRS 63.7 (Αντίφαση μεταξύ Προκήρυξης και Οδηγιών Πλου), RRS Α2, Α4 και Α11 (Βαθμολογία).

Οι τροποποιήσεις θα περιγράφονται αναλυτικά στις Οδηγίες Πλου. Οι Οδηγίες Πλου μπορούν να τροποποιήσουν και άλλους κανόνες.

*2.12. Η σημείωση «[DP]» σε ένα κανόνα στην Προκήρυξη του αγώνα σημαίνει ότι η ποινή για παράβαση του κανόνα αυτού μπορεί, κατά την διακριτική εξουσία της επιτροπής ενστάσεων, να είναι μικρότερη από την ακύρωση.*

**3. ΔΙΑΦΗΜΙΣΗ**

3.1. Τα σκάφη που φέρουν ατομική διαφήμιση κατά την διάρκεια των αγώνων πρέπει να είναι σύμφωνα με τις απαιτήσεις του Κανονισμού 20 της World Sailing (Advertising Code) και επί πλέον με όσα ορίζει σχετικά η Εθνική Αρχή.

3.2. Η εφαρμογή των διατάξεων του Κανονισμού 20 της World Sailing (Advertising Code) θα ισχύσει:

o Από την 07:00 του Σαββάτου 2 Ιουνίου 2018 έως και την Δευτέρα 4 Ιουνίου 2018 και ώρα 12:00 για τους αγώνες ΠΑΤΡΙΚΛΟΣ 2018 και ΠΑΡΑΚΤΙΑ ΔΙΑΔΡΟΜΗ 2018 και

o Από την 07:00 της Παρασκευής 8 Ιουνίου 2018 έως και την Δευτέρα 11 Ιουνίου 2018 και ώρα 12:00 για τον αγώνα ΚΕΑ 2018.

3.3. Σκάφη που φέρουν ατομική διαφήμιση πρέπει να έχουν σχετική γραπτή άδεια από την Εθνική Αρχή και να καταθέσουν αντίγραφο της αδείας μαζί με την δήλωση συμμετοχής.

3.4. Ο οργανωτής όμιλος μπορεί να απαιτήσει από τα συμμετέχοντα σκάφη να φέρουν σημαία ή σημαίες και αυτοκόλλητα με το σήμα του χορηγού καθ΄ όλη την διάρκεια των αγώνων. Εάν αυτός ο κανόνας παραβιασθεί, τότε εφαρμόζεται ο Κανονισμός 20.9.2 της World Sailing [DP].

**4. ΧΟΡΗΓΟΙ**

Οι χορηγοί των αγώνων θα ανακοινωθούν με επόμενη ανακοίνωση.

**5. ΔΙΚΑΙΩΜΑ ΣΥΜΜΕΤΟΧΗΣ**

5.1. Δικαίωμα συμμετοχής έχουν σκάφη ORCi, ORC Club, και IRC (Endorsed). Τα σκάφη πρέπει να έχουν έγκυρο πιστοποιητικό καταμέτρησης για το 2018 όπως απαιτούν η Εθνική Αρχή και οι κανονισμοί της κλάσης τους.

5.2. Επιτρέπεται η συμμετοχή και βαθμολόγηση ενός σκάφους παράλληλα σε περισσότερες από μία κατηγορία ισοζυγισμού μόνο για σκάφη καταμετρημένα κατά ORC International και IRC.

 5.3. Για τα σκάφη που είναι καταμετρημένα χωρίς μπαλόνι (Non Spinnaker δηλαδή το GPH είναι ίσο με το NON SPIN GPH) θα υπάρξει ειδική κατηγορία στην οποία και θα ενταχθούν υποχρεωτικά τα σκάφη αυτά (ORC NS). Απαιτείται η συμμετοχή τουλάχιστον 5 σκαφών για την δημιουργία της κατηγορίας αυτής. Οι κυβερνήτες των σκαφών που έχουν πιστοποιητικό Non Spinnaker πρέπει να το αναφέρουν στην δήλωση συμμετοχής τους.

5.4. Εάν δεν δημιουργηθεί κατηγορία ORC NS λόγω μη συμπλήρωσης του απαιτούμενου αριθμού συμμετοχών τότε τα σκάφη αυτά θα αγωνισθούν στις αντίστοιχες κατηγορίες (ORCi & ORC CLUB) .

**6. ΠΑΡΑΒΟΛΟ ΣΥΜΜΕΤΟΧΗΣ**

6.1. Το παράβολο συμμετοχής για συμμετοχή σε μία κατηγορία ισοζυγισμού, ορίζεται για όλα τα σκάφη ως ακολούθως:

* Για τον αγώνα ΚΕΑ 2018 € 30
* Για τον αγώνα ΠΑΤΡΟΚΛΟΣ 2018 € 20
* Για τον αγώνα ΠΑΡΑΚΤΙΑ ΔΙΑΔΡΟΜΗ 2018 € 20
* Για ολόκληρο το 24ο ΚΥΠΕΛΛΟ ΑΝΟΙΞΗΣ 2018 το δικαίωμα συμμετοχής ορίζεται σε € 60.

6.2. Το παραπάνω αναφερόμενο παράβολο συμμετοχής προσαυξάνεται κατά 50% για παράλληλη συμμετοχή ενός σκάφους σε δύο κατηγορίες ισοζυγισμού

**7. ΔΗΛΩΣΕΙΣ ΣΥΜΜΕΤΟΧΗΣ**

7.1. Δήλωση συμμετοχής μπορεί να υποβληθεί ηλεκτρονικά στο email του ΝΑΟΒ (info@naov.gr) ή στο ειδικό έντυπο Δήλωσης Συμμετοχής που διατίθεται από τη γραμματεία του Ομίλου ως εξής:

o Για ολόκληρο το 24o ΚΥΠΕΛΛΟ ΑΝΟΙΞΗΣ καθώς και για τους αγώνες ΠΑΤΡΟΚΛΟΣ 2018 και ΠΑΡΑΚΤΙΑ ΔΙΑΔΡΟΜΗ 2018 μεμονωμένα, μέχρι την Πέμπτη 31 Μαΐου 2018 και ώρα 20:00.

o Για τον αγώνα ΚΕΑ 2018 μέχρι την Τετάρτη 6 Ιουνίου 2018 και ώρα 20:00

7.2. Με την υποβολή της Δήλωσης Συμμετοχής το σκάφος θεωρείται προεγγεγραμμένο.

7.3. Η Οργανωτική Επιτροπή διατηρεί το δικαίωμα να δεχθεί δηλώσεις συμμετοχής και μετά τη λήξη του χρονικού ορίου υποβολής.

**8. ΕΓΓΡΑΦΗ**

8.1. Κάθε κυβερνήτης ή εντεταλμένος εκπρόσωπος πρέπει να παρουσιαστεί προσωπικά στη γραμματεία του ΝΑΟΒ για την οριστικοποίηση της εγγραφής του ως ακολούθως:

* Για τους αγώνες ΠΑΤΡΟΚΛΟΣ 2018 και ΠΑΡΑΚΤΙΑ ΔΙΑΔΡΟΜΗ 2018 μέχρι την Παρασκευή 1 Ιουνίου 2018 έως 20:00
* Για τον αγώνα ΚΕΑ 2018 μέχρι την Πέμπτη 7 Ιουνίου 2018 έως 20:00.

8.2. Κάθε κυβερνήτης πρέπει να προσκομίσει τα παρακάτω:

* Αντίγραφο έγκυρου πιστοποιητικού καταμέτρησης 2018
* Αντίγραφο ασφαλιστηρίου συμβολαίου
* Κατάσταση πληρώματος
* Αν υπάρχει διαφήμιση, αντίγραφο άδειας διαφήμισης της Εθνικής Αρχής
* Τηλέφωνο επικοινωνίας στο σκάφος και στη στεριά.

***8.3. Στη δήλωση συμμετοχής, για λόγους ασφαλείας, θα πρέπει να αναγράφεται και ένα τουλάχιστον κινητό τηλέφωνο, το οποίο θα ευρίσκεται επί του σκάφους και με το οποίο θα είναι δυνατή η επικοινωνία καθ’ όλη την διάρκεια των αγώνων.[DP]***

8.4. Δεν θα γίνει δεκτή συμμετοχή σκάφους στον αγώνα αν δεν είναι σύμφωνη με τους όρους των άρθρων 7, 8 και 9 της παρούσας Προκήρυξης.

**9. ΚΑΤΑΜΕΤΡΗΣΗ**

9.1. Τα σκάφη πρέπει να προσκομίσουν ένα έγκυρο πιστοποιητικό βαθμού ικανότητας.

***9.2. Το πιστοποιητικό καταμέτρησης δεν μπορεί να έχει ημερομηνία έκδοσης μεταγενέστερη της ημέρας και ώρας λήξης της προθεσμίας υποβολής δηλώσεων συμμετοχής. Τα στοιχεία στα πιστοποιητικά καταμέτρησης που έχουν εκδοθεί μέχρι την παραπάνω ημερομηνία και ώρα δεν επιτρέπεται να τροποποιηθούν χωρίς έγκριση της Επιτροπής Ενστάσεων.***

***9.3. Σε περίπτωση που για οποιονδήποτε λόγο δεν έχει προσκομισθεί το έγκυρο πιστοποιητικό καταμέτρησης στην Αθλητική Γραμματεία του ΝΑΟΒ μέχρι την Συγκέντρωση Κυβερνητών, το σκάφος δεν θα γίνει δεκτό στον αγώνα ακόμα και αν έχει περιληφθεί στα Φύλλα Έναρξης.***

**10. ΚΑΤΗΓΟΡΙΕΣ –ΥΠΟΚΑΤΗΓΟΡΙΕΣ**

Η Επιτροπή Αγώνων έχει το δικαίωμα να συγχωνεύσει ή να διαχωρίσει τις κατηγορίες σε υποκατηγορίες ανάλογα με την συμμετοχή, σύμφωνα με τους ισχύοντες κανονισμούς.

**11. ΠΡΟΓΡΑΜΜΑ**

|  |  |  |
| --- | --- | --- |
| Πέμπτη 31 Μαΐου 2018  | 20:00  | Λήξη ορίου προεγγραφών για το 24o ΚΥΠΕΛΛΟ ΑΝΟΙΞΗΣ καθώς και για τους αγώνες ΠΑΤΡΟΚΛΟΣ 2018 και ΠΑΡΑΚΤΙΑ ΔΙΑΔΡΟΜΗ 2018 μεμονωμένα  |
| Παρασκευή 1 Ιουνίου 2018  | έως 20:00  | Εγγραφή  |
|  20:00  |  Συγκέντρωση Κυβερνητών  |
| Σάββατο 2 Ιουνίου 2018  | 11:00  | ΠΑΤΡΟΚΛΟΣ 2018 (Όλα τα σκάφη)  |
| Κυριακή 3 Ιουνίου 2018  | 11:00  | ΠΑΡΑΚΤΙΑ ΔΙΑΔΡΟΜΗ 2018 (Όλα τα σκάφη)  |
| Τετάρτη 6 Ιουνίου 2018  | 20:00  | Λήξη ορίου προεγγραφών για τον αγώνα ΚΕΑ 2018  |
| Πέμπτη 7 Ιουνίου 2018  | Έως 20:00  | Εγγραφή  |
|  20:00  |  Συγκέντρωση Κυβερνητών  |
| Παρασκευή 8 Ιουνίου 2018  | 16:00  | ΚΕΑ 2018  Εκκίνηση 1ης ιστιοδρομίας (Βούλα - Πάτροκλος) μήκους διαδρομής 15 ΝΜ περίπου.  Εκκίνηση 2ης ιστιοδρομίας (Βούλα - Κέα) μήκους διαδρομής 33 ΝΜ περίπου.  |
| Τετάρτη 20 Ιουνίου 2018  | 20:00  | Απονομή επάθλων - Δεξίωση  |

**12. ΟΔΗΓΙΕΣ ΠΛΟΥ**

Οι Οδηγίες Πλου και τα Φύλλα Έναρξης Ιστιοδρομιών – Συμμετοχών θα δίνονται στους κυβερνήτες:

* Για τους αγώνες ΠΑΤΡΟΚΛΟΣ 2018 και ΠΑΡΑΚΤΙΑ ΔΙΑΔΡΟΜΗ 2018 την Παρασκευή 1 Ιουνίου 2018 από 19:30 έως 20:00
* Για τον αγώνα ΚΕΑ 2018 την Πέμπτη 7 Ιουνίου 2018 από 19:30 έως 20:00.

**13. ΣΥΓΚΕΝΤΡΩΣΗ ΚΥΒΕΡΝΗΤΩΝ**

Η συγκέντρωση κυβερνητών θα γίνεται σύμφωνα με το παραπάνω πρόγραμμα στις εγκαταστάσεις του ΝΑΟΒ.

**14. ΠΕΡΙΟΧΗ ΑΓΩΝΩΝ**

14.1. Οι αγώνες ΠΑΤΡΟΚΛΟΣ 2018 και ΠΑΡΑΚΤΙΑ ΔΙΑΔΡΟΜΗ 2018 θα διεξαχθούν στον Σαρωνικό Κόλπο.

14.2. Ο αγώνας ΚΕΑ 2018 θα διεξαχθεί στον Σαρωνικό και Νότιο Ευβοϊκό Κόλπο.

**15. ΔΙΑΔΡΟΜΕΣ**

Λεπτομέρειες των διαδρομών θα δοθούν στις Οδηγίες Πλου.

**16. ΥΠΟΛΟΓΙΣΜΟΣ ΔΙΟΡΘΩΣΗΣ ΧΡΟΝΟΥ**

16.1. Σκάφη καταμετρημένα κατά ORCi.

Θα εφαρμοστεί το σύστημα Constructed Course - Performance Curve Scoring ή εναλλακτικά το σύστημα ToD Costal / Long Distance.

Για τον υπολογισμό των διορθωμένων χρόνων με το σύστημα PCS θα χρησιμοποιηθεί το Implied Wind του 1ου σκάφους (ORC rating Systems 402.9).

16.2. Σκάφη καταμετρημένα κατά IRC.

Θα εφαρμοστεί ο σύστημα Time on Time σύμφωνα με το σύστημα IRC.

16.3. Σκάφη καταμετρημένα κατά ORC CLUB.

16.4. Θα εφαρμοσθεί ο σύστημα ToD Costal / Long Distance

**17. ΣΥΣΤΗΜΑ ΒΑΘΜΟΛΟΓΙΑΣ – ΥΠΟΛΟΓΙΣΜΟΣ ΔΙΟΡΘΩΣΗΣ ΧΡΟΝΟΥ**

17.1. Θα ισχύσει το σύστημα βαθμολογίας Low Point των RRS Appendix A. Στις Οδηγίες Πλου θα καθοριστεί ο τρόπος επίλυσης ισοβαθμιών.

17.2. Όλες οι ιστιοδρομίες, όλων των αγώνων, έχουν συντελεστή βαρύτητας ίσο με 1.

17.3. Οι νικητές του 24ου ΚΥΠΕΛΛΟΥ ΑΝΟΙΞΗΣ θα αναδειχθούν με άθροιση της βαθμολογίας των ιστιοδρομιών που θα διεξαχθούν. Θα εξαιρεθεί η βαθμολογία μιας ιστιοδρομίας εάν ολοκληρωθούν 5 και άνω ιστιοδρομίες.

17.4. Αρκεί να ολοκληρωθούν 3 ιστιοδρομίες για να θεωρηθεί έγκυρο το 24ο ΚΥΠΕΛΛΟ ΑΝΟΙΞΗΣ.

17.5. Οι νικητές του αγώνα ΚΕΑ 2018 θα αναδειχθούν με άθροιση της βαθμολογίας των 4 ιστιοδρομιών με εξαίρεση της χειρότερης. Αρκεί να ολοκληρωθεί 1 ιστιοδρομία για να θεωρηθεί έγκυρος ο αγώνας.

17.6. Η βαθμολογία των υποκατηγοριών θα εξαχθεί από την Γενική Κατάταξη

**18. ΠΟΙΝΕΣ**

Όπως θα προσδιορίζονται με τις οδηγίες πλου.

**19. ΕΛΕΓΧΟΣ ΚΑΤΑΜΕΤΡΗΣΕΩΣ & ΕΠΙΘΕΩΡΗΣΗ ΑΣΦΑΛΕΙΑΣ ΣΥΜΜΕΤΕΧΟΝΤΩΝ ΣΚΑΦΩΝ**

19.1. Θα γίνει έλεγχος των σκαφών σύμφωνα με τα οριζόμενα στις Ειδικές Διατάξεις της ΕΑΘ/ΕΙΟ για Αγώνες Ανοικτής Θαλάσσης 2018

19.2. Τα σκάφη θα είναι στη διάθεση της Επιτροπής Αγώνων / Τεχνικής Επιτροπής για ελέγχους πριν, κατά την διάρκεια μέχρι και μετά τον τερματισμό της τελευταίας ιστιοδρομίας κάθε επί μέρους αγώνα, καθώς και καθ’ όλη την παραμονή των σκαφών στην ΚΕΑ για τον αγώνα ΚΕΑ 2018.

19.3. Τα σκάφη θα ελεγχθούν βάσει των κανονισμών της κλάσης τους. Στη διάθεση της Επιτροπής Ελέγχου, πρέπει να υπάρχει σε κάθε σκάφος αντίγραφο του πιστοποιητικού καταμέτρησης και κάθε συμπληρωματικό στοιχείο που προβλέπεται από τους κανονισμούς της αντίστοιχης κλάσης

19.4. Ο εντεταλμένος εκπρόσωπος κάθε συμμετέχοντος σκάφους υποχρεούται πριν την έναρξη της επιθεώρησης να καταθέσει στην Επιτροπή Ελέγχου κατάλογο των πανιών που βρίσκονται στο σκάφος.

19.5. Στον αγώνα ΚΕΑ 2018 τα σκάφη IRC μπορούν να φέρουν ένα επιπλέον μπαλόνι από όσα αναφέρει το Πιστοποιητικό τους, εμβαδού όχι μεγαλύτερου του προσμετρώμενου SPA

**20. ΚΑΤΑΣΤΑΣΗ ΠΛΗΡΩΜΑΤΟΣ**

20.1. Οι εντεταλμένοι εκπρόσωποι των συμμετεχόντων σκαφών οφείλουν να καταθέσουν γραπτή κατάσταση με τα ονοματεπώνυμα όλων των επιβαινόντων, σε ειδικό έντυπο, που διατίθεται στη Γραμματεία του Ομίλου μαζί με τη δήλωση συμμετοχής ή το αργότερο πριν τη συνάντηση των κυβερνητών.

20.2. Το σύνολο του βάρους ή ο αριθμός των μελών του πληρώματος που επιβαίνει σε κάθε σκάφος κατά την διάρκεια των ιστιοδρομιών δεν επιτρέπεται να υπερβαίνει το αντίστοιχο αναγραφόμενο στο Πιστοποιητικό καταμέτρησης.

20.3. Αλλαγή στη σύνθεση των πληρωμάτων επιτρέπεται μόνο εφόσον ενημερωθεί γραπτώς, σε ειδικό έντυπο, η Επιτροπή Αγώνα, το αργότερο 1 ώρα πριν την εκκίνηση κάθε ιστιοδρομίας.

20.4. Για λόγους ασφαλείας και ευθύνης τόσο του εντεταλμένου εκπροσώπου του σκάφους όσο και της Επιτροπής Αγώνων, η διαπίστωση λανθασμένης ή ελλιπούς κατάστασης πληρώματος μπορεί να επιφέρει ακύρωση του σκάφους στη συγκεκριμένη ιστιοδρομία.

**21. ΤΗΛΕΠΙΚΟΙΝΩΝΙΕΣ**

Εκτός από κατάσταση ανάγκης, ένα σκάφος, όσο αγωνίζεται, δεν πρέπει να κάνει ούτε να λαμβάνει εκπομπές φωνής ή δεδομένων που δεν είναι διαθέσιμες σε όλα τα σκάφη [DP].

**22. ΙΠΤΑΜΕΝΕΣ ΣΥΣΚΕΥΕΣ**

Απαγορεύεται από τους αγωνιζόμενους και την ομάδα υποστήριξης τους η χρήση στην περιοχή των αγώνων, οποιασδήποτε ιπτάμενης συσκευής (drone) για οποιοδήποτε λόγο, μία ώρα πριν την εκκίνηση, κατά την διάρκεια των ιστιοδρομιών έως και μία ώρα μετά την λήξη τους [DP].

**23. ΕΥΘΥΝΗ**

23.1. Οι συμμετέχοντες στους αγώνες του «24ου ΚΥΠΕΛΛΟΥ ΑΝΟΙΞΗΣ 2018» αποδέχονται ότι διέπονται από τους Διεθνείς Κανόνες Ιστιοδρομιών της World Sailing (RRS 2017 - 2020), τις Οδηγίες Πλου και την Προκήρυξη του Αγώνα όπως ορίζονται στο άρθρο 2 της παρούσας προκήρυξης.

23.2. Με την δήλωση συμμετοχής σύμφωνα με τα άρθρα 6 και 7 της παρούσας Προκήρυξης οι συμμετέχοντες στον αγώνα αποδέχονται ρητά ότι συμμετέχουν και αγωνίζονται αποκλειστικά με δική τους ευθύνη.

23.3. Ούτε οι οργανωτές, ούτε οποιαδήποτε άλλη επιτροπή που έχει σχέση με τον αγώνα ούτε ο Χορηγός/Χορηγοί φέρουν οποιαδήποτε ευθύνη για ζημία (θετική, αποθετική ή ηθική), σωματική βλάβη ή/και θάνατο προσώπου, συμμετέχοντος ή τρίτου, που τυχόν συμβούν κατά την διάρκεια του αγώνα ή οποιαδήποτε άλλη ώρα σε σχέση με αυτόν.

23.4. Είναι αρμοδιότητα και αποκλειστική ευθύνη του κυβερνήτη και όσων χειρίζονται το σκάφος να κρίνουν τον επαρκή βαθμό εκπαίδευσης και εμπειρίας του πληρώματος καθώς και τον ικανό αριθμό αυτού, ώστε να χειρίζονται το σκάφος που επιβαίνουν με απόλυτη ασφάλεια, καθώς και την υφιστάμενη κατάσταση και αξιοπλοΐα του σκάφους στο οποίο επιβαίνουν σε σχέση με την ένταση του ανέμου, την κατάσταση της θάλασσας και τις μετεωρολογικές προβλέψεις και να αποφασίσουν αν θα λάβουν μέρος ή όχι στους προγραμματισμένους αγώνες του «24ου ΚΥΠΕΛΛΟΥ ΑΝΟΙΞΗΣ 2018» ή σε ιστιοδρομίες αυτών

23.5. Εφιστούμε την προσοχή των αγωνιζομένων στο θεμελιώδη κανόνα 4 των RRS “Απόφαση για Συμμετοχή σε Αγώνα”. Είναι αποκλειστική ευθύνη του κυβερνήτη ή του εντεταλμένου εκπροσώπου κάθε σκάφους η απόφαση να συμμετέχει σε αγώνα και να συνεχίσει να αγωνίζεται.

**24. ΑΣΦΑΛΙΣΗ ΣΚΑΦΩΝ**

24.1. Όλα τα συμμετέχοντα σκάφη στο αγώνα «24o ΚΥΠΕΛΛΟ ΑΝΟΙΞΗΣ 2018» οφείλουν να διαθέτουν την προβλεπόμενη από ισχύουσα νομοθεσία ασφαλιστική κάλυψη έναντι τρίτων

24.2. Το ασφαλιστήριο συμβόλαιο πρέπει να καλύπτει ρητά την αστική ευθύνη έναντι τρίτων κατά την συμμετοχή του σκάφους σε αγώνες ιστιοπλοΐας.

**25. ΔΙΚΑΙΩΜΑΤΑ ΧΡΗΣΗΣ**

Όλοι οι συμμετέχοντες στους αγώνες του «24ου ΚΥΠΕΛΛΟΥ ΑΝΟΙΞΗΣ 2018» (κυβερνήτης και μέλη πληρώματος) με την υποβολή της δήλωσης συμμετοχής τους στον αγώνα συναινούν, στην από τον διοργανωτή όμιλο και τον χορηγό και κατά την κρίση τους συλλογή, χρήση και αναπαραγωγή με οποιονδήποτε τρόπο των ονομάτων, βιογραφικών και φωτογραφιών των συμμετεχόντων (κυβερνητών, πληρωμάτων και σκαφών). Ομοίως επιτρέπουν, χωρίς αντάλλαγμα, την χρήση του εν λόγω υλικού για την δημιουργία και εκμετάλλευση έργων ήχου ή/και εικόνας, φωτογραφιών και προωθητικού υλικού κάθε είδους, στην εγγραφή και άμεση ή έμμεση, προσωρινή ή μόνιμη αναπαραγωγή με κάθε μέσο και τρόπο του σχετικού υλικού και στην μετάδοση και παρουσίαση του στο κοινό με κάθε τρόπο κατά την διάρκεια των αγώνων και μετά την λήξη τους, επ' αόριστον.

**26. ΕΠΑΘΛΑ**

26.1. Για κάθε αγώνα θα απονεμηθούν έπαθλα στον πρώτο νικητή της γενικής κατάταξης κάθε κατηγορίας (ORCi\_Racing, ORCi\_Performance, IRC, ORC CLUB & ORC NS) καθώς και στους νικητές των υποκατηγοριών, εφόσον δημιουργηθούν, ανάλογα με την συμμετοχή:

Για συμμετοχή έως 5 σκαφών θα δοθεί 1 έπαθλο, για συμμετοχή 6 έως και 8 σκαφών θα δοθούν 2 έπαθλα και για συμμετοχή 9 σκαφών και άνω θα δοθούν 3 έπαθλα.

26.2. Η τελετή απονομής επάθλων θα γίνει την Τετάρτη 20 Ιουνίου 2018, στις 20:00 στις εγκαταστάσεις του ΝΑΟΒ.

**27. ΠΛΗΡΟΦΟΡΙΕΣ**

Περισσότερες πληροφορίες στην Γραμματεία του Ναυτικού Αθλητικού Ομίλου Βούλας:

Υπεύθυνη Γραμματείας: Γεωργία Πετρά

Τηλέφωνα Επικοινωνίας: 210 8991193, 210 8991189

Φαξ : 210 8991193

Email: info@naov.gr

Ιστοσελίδα: www.naov.gr

Η Οργανωτική Επιτροπή